text: Risiko for oversvømmelser i de kommende uger
  12 juli 2012 kl. 07.12
  Der er risiko for oversvømmelser i sydøstjyske byer i de kommende uger.
  Vejle, Fredericia, Kolding, Haderslev og Aabenraa risikerer oversvømmelser de kommende uger.
  Vejrudsigterne lover nemlig regn, og hvis det også bliver varmt og fugtigt, giver det ifølge DMI risiko for skybrud.
  - Kolding, Vejle, Haderslev, Fredericia og Aabenraa er helt oplagt i risikozonen for oversvømmelser. Byerne ligger ekstremt lavt, hvor fjord og å mødes. Det betyder, at mange kældre og tilsvarende lavtliggende bygninger bliver oversvømmet, når der er højvande og samtidig kommer mere regn, end byens afløbssystem kan håndtere, siger i oversvømmelser Christian Vesterager, afdelingsleder hos rådgivningsvirksomheden Alectia.
  Han anbefaler, at man søger professionel hjælp, hvis man har værdier, man frygter kan blive ødelagt.
  